Diari Oficial de la Generalitat Valenciana


Sumari del DOGV 9647, del 25-07-2023 (2023/7818)

Anunci de la suspensió de l'atorgament i l'admissió a tràmit de qualsevol llicència, autorització i instrument d'intervenció que tinga per objecte la implantació de centrals fotovoltaiques, plaques solars i eòliques, en l'àmbit del sòl no urbanitzable amb qualsevol tipus de protecció dins del terme municipal de les Useres.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9647

Data del DOGV
:   25-07-2023

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2023/7818


Data del document
:   29-06-2023

Organisme emissor
:   Ajuntament de les Useres

Tipus de document
:   Anunci

Descriptors 

:   * pla d'urbanisme
    * administració local

Anunci de la suspensió de l'atorgament i l'admissió a tràmit de qualsevol llicència, autorització i instrument d'intervenció que tinga per objecte la implantació de centrals fotovoltaiques, plaques solars i eòliques, en l'àmbit del sòl no urbanitzable amb qualsevol tipus de protecció dins del terme municipal de les Useres. [2023/7818]  
El Ple de l'Ajuntament d'Useres, en sessió ordinària, celebrada el dia 28 de juny de 2023, ha aprovat per unanimitat dels assistents, el punt tercer següent, en els termes expressos següents:  
  
Primer. Suspendre l'atorgament i l'admissió a tràmit de qualsevol llicència, autorització i instrument d'intervenció en matèria d'urbanisme i activitats, així com les sol·licituds d'informe certificat urbanístic municipal, relatiu a la compatibilitat del projecte amb el planejament i les ordenances municipals, previst en l'article 19 del Decret llei 14/2020, de 7 d'agost, del Consell, de mesures per a accelerar la implantació d'instal·lacions per a l'aprofitament de les energies renovables per l'emergència climàtica i la necessitat de la urgent reactivació econòmica, que tinguen per objecte la implantació de centrals fotovoltaiques, plaques solars i eòliques, en l'àmbit del no urbanitzable comú i amb qualsevol classe de protecció dins del terme municipal de les Useres.  
  
Segon. La suspensió establida en l'apartat anterior no afectarà les sol·licituds de llicències per a les instal·lacions d'autoconsum en sòl urbà amb els condicionants d'integració paisatgística que es deriven de l'aplicació de la normativa de protecció.  
Tercer. Iniciar els tràmits per a la revisió, estudi i modificació de la normativa urbanística aplicable al terme municipal, considerant allò que s'ha exposat en els antecedents i els informes que consten en l'expedient.  
Quart. La suspensió tindrà una duració màxima de dos anys. Aquest termini s'interromprà, amb alçament de la suspensió, si, transcorregut un any, no se sotmet a exposició pública la proposta de pla.  
Sense perjuí d'allò que s'ha disposat per la disposició addicional huitena del TRLOTUP, en relació a la definició d'aquelles zones de sòl no urbanitzable comú en les quals la cartografia de capacitat agrològica del sòl de l'Institut Cartogràfic Valencià definisca com molt alta i alta la seua capacitat agrològica, o en aquelles que, sent la seua capacitat moderada, l'ajuntament justifique mitjançant un acord plenari la necessitat d'aplicar un règim de protecció agrícola.  
Després de l'exposició al públic del pla en tramitació, es reprendrà la suspensió fins que es complete el termini de dos anys màxim.  
Cinqué. Remetre el present acord en el Diari Oficial de la Generalitat Valenciana per a la seua publicació, moment a partir del qual entrarà en vigor la suspensió.  
Sisé. Contra el present acte, que posa fi a la via administrativa, podrà interposar-se, potestativament, recurs de reposició, en el termini d'un mes, davant del mateix òrgan que ho haguera dictat, o recurs contenciós administratiu, en el termini de dos mesos, davant del Jutjat Contenciós Administratiu de Castelló de la Plana o davant de la Sala Contenciosa Administrativa del Tribunal Superior de Justícia de la Comunitat Valenciana, de conformitat amb el que disposen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, així com en els articles 8, 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, i sense perjuí de qualsevol altre recurs que es poguera interposar.  
  
Les Useres, 29 de juny de 2023.- L'alcalde: Jaime M. Martínez Andrés.